Oroso tvenkinys
Oroso tvenkinys (port. Açude Oros) arba Prezidento Žuselino Kubičeko de Oliveiros tvenkinys (Açude Presidente Juscelino Kubitschek de Oliveira) – tvenkinys rytų Brazilijoje, Searoje, į šiaurės rytus nuo Igvatu. Sudarytas 1961 m. užtvenkus Žagvaribės upę ties Orosu. Ilgis iki 58 km, plotis iki 26 km. 1960 m., vykstant užtvankos statybos darbams, vanduo pralaužė užtvanką ir nuskandino ~1000 žmonių, gyvenusių žemiau pasroviui.